==== Folketingsmedlemmer spammet med protestmails ====
[[Fil:Martin Henriksen (DF).jpg|200px|thumb|Folketingsmedlem [[Martin Henriksen]] ([[Dansk Folkeparti|DF]]) blev truet på livet i juli 2015 på grund af grindefangst på Færøerne.]]
Tre dage efter de to grindeaflivninger på Færøerne, blev samtlige folketingsmedlemmer spammet med hundredvis af emails fra Sea Shepherd-tilhængere. Disse havde efter opfordring fra Paul Watson, som etablerede Sea Shepherd, send protestmails til de danske folketingsmedlemmer. Flere MF'ere udtalte på deres [[Facebook]] eller [[Twitter]] profil om søndagen, at de fik flere mails hvert eneste minut. Enkelte folketingsmedlemmer, som for eksempel [[Dansk Folkeparti]]s [[Martin Henriksen]], som er næstformand for Folketingets Færøudvalg, modtog dødstrusler i forbindelse med de mange protestmails.<ref>[http://www.dr.dk/nyheder/politik/hvalaktivister-tordner-mod-danske-politikere-over-faeroesk-grindedrab dr.dk - Hvalaktivister tordner mod danske politikere over færøsk grindedrab]</ref> Ifølge Socialdemokraternes Astrid Krag modtog hun den 26. juli flere protestmails i minuttet angående grindefangst på Færøerne, de fleste var på engelsk eller fransk. Astrid Krag skrev bl.a. på sin Facebook side, at så vidt hun var bekendt med, så døde langt flere små-hvaler i fiskenet i Danmark om året, end der blev aflivet grindehvaler på Færøerne.
Samfund Historie Miljø_og_samfund Organisationer